— Мне вельмі лёгка казаць пра гэта — і цяжка ў той самы час. Рэжысёрскую адукацыю я атрымаў у Самары ў майстэрні Пятра Манастырскага, народнага артыста СССР. І вучыўся на драматычнага рэжысёра! Але ўсё жыццё працаваў толькі ў тэатры лялек. Гэта значыць, драматычная адукацыя не аказала на мяне вызначальнага ўплыву ў выбары прафесіі. Я прыйшоў у тэатр лялек і адразу стаўся ў яго ўлюбёным. Мне было ў ім вельмі цёпла і ўтульна. Лялечны тэатр — гэта тэатр-дом, калі адна справа звязвае людзей. Мы заўсёды ставілі казкі, шмат чаго казалі ў іх іншасказальна, але нас за гэта ніхто не лаяў, і мы ішлі так, як дазваляла тое рабіць наша сумленне.